Zbrano poslušati
To poznate. Nekaj pade,vi tega ne vidite, slišite pa udarec, ko predmet pade na tla in pričnete iskati.
Tokrat želimo namenoma spustiti predmete na tla. Vzemite v svojem stanovanju deset priljubljenih predmetov velikosti škatlice za vžigalice do velikosti knjige. Te predmete razvrstite predse na mizo in zaprite oči. Prosite soigralca, naj spusti enega od predmetov na tla. Iz načina, kako predmet pade na tla, in iz zvoka, ki pri tem nastane, morate razbrati, za kateri predmet gre. Ugibate lahko trikrat, nato pride na vrsto naslednji predmet. S soigralcem lahko vlogi zamenjate po vsakem predmetu ali pa najprej en ugiba pet ali deset predmetov in se nato zamenjata.
Če je zvok, ko pade predmet na tla, preveč zamolkel, ker imate predebelo preprogo, dajte na tla tršo podlago (npr.kakšno desko,karton,...).  Ko boste sčasoma in z vajo uspeli prepoznati vse predmete, si poiščite nove.
Kaj s to vajo pridobite:
Vaša sposobnost zbranega poslušanja, tudi v pogovoru z drugimi, se bo temeljito izboljšala. Istočasno se bo občutljivost obeh čutov - "sluha" in "notranje predstave " povečala in ju med seboj povezala.
Kako naprej:
Igrajte to igro enkrat na teden. Popolno jo boste izvedli, ko vam bo uspelo prepoznati vseh deset predmetov po zvoku. Igrajte to igro tudi na sprehodu. Sedite na klop, zaprite oči in poskusite prepoznati glasove v hrupu v vaši okolici. Postali boste občutljivi za pojave v vašem okolju in za čare prostora, ki vas obdaja.